**Farské oznamy**

**Štrnásta nedeľa v cezročnom období – rok C (6. 7. 2025)**

|  |  |  |
| --- | --- | --- |
| Pondelok |  | 17.30 |
| Utorok |  | 7.00 |
| Streda |  | 17.30 |
| Štvrtok |  | 7.00 |
| Piatok | Sv. Benedikt, opát, Patrón Európy | 17.00 |
| Sobota |  | 18.00 Oblazov |
| Nedeľa | Pätnásta nedeľa cez rok | 8.00 a 10.30 |

Sv. omše budú bývať v v kostole.

V piatok po sv. omši o 18.30 pozývam deti a mládež zahrať si futbal alebo nejaké hry na farský dvor.

V zbierke na dobročinné diela Svätého otca ste darovali 550 eur. Nech Pán odmení vašu štedrosť.

Chcem poprosiť ochotné ženy v týždni na polievanie kvetov pri kostole, aby nám nevyschli. Keby sa nám podarilo znova vytvoriť dvojice a po týždni by sme sa striedali ako minulý rok. Chcem poprosiť i mladšie ženy alebo birmovankine...

Od 2.8. – 9.8. 2025 vás pozývam na farskú púť do Medžugoria. Ešte máme 6 voľných miest. Prihlášky si môžete zobrať v sakristii alebo stiahnuť na našej web stránke [www.kotesova.fara.sk](http://www.kotesova.fara.sk).

Po prvom úspešnom kurze Alfy pre dospelých, plánujem robiť druhý kurz na prelome jesene a zimy. Prosím, aby ste si nad tým porozmýšľali, možno sa popýtali tých čo boli a budem rád, keď to skúsite. Je to séria stretnutí o viere a jej základoch, takým zaujímavým interaktívnym spôsobom. Mohla by slúžiť aj ako príprava na birmovku pre dospelých, keby ju chcel niekto prijať.

Chcem sa poďakovať za vaše modlitby, finančnú podporu našej farnosti, kvetinovú výzdobu, za brigádu a natretie časti kostola. Mládeži, ktorá sa ujala pospratávania vecí na Valchovej i za každý druh pomoci a na budúci týždeň prosím o upratovanie skupinu č. 13. Želám vám peknú nedeľu. Nezabudnite sa pred obedom spoločne ako rodina pomodliť a v týždni si požehnať jeden druhému. Dávam do pozornosti seriál The Chosen na televízii Lux v nedeľu večer.

Inštitút Communio a Farnosť Terchová pozývajú na vernisáž zaujímavej výstavy "Cyrilometodské dni v Terchovej 1990-2024". Výstava bude otvorená v pondelok 7.7. o 17.h. v Diecéznom centre v Žiline. Všetci ste srdečne pozvaní.

Žilinská diecéza pozýva všetkých mariánskych ctiteľov na púť do Koclířova v Českej republike, ktorá sa uskutoční v stredu 13. augusta 2025. Cena pútnického zájazdu je 30 €. Viac informácií (Mária Dudášová 0910 663 963).